Musiyum Timor Timur

Sawisé Timor Wétan misah saka Indonesia lan mbentuk nagara dhéwé, Paviliun Timor Wétan dikelola déning manajemen Taman Mini Indonesia Indah minangka monumen. Sawisé kuwi, status Paviliun Timor Wétan dadi musiyum ing sangisoré manajemen Istana Anak-Anak Indonesia.

 Arsitektur lan Tata Bangunan 
Musiyum Timor Timur dumunung ing lahan seluas 4.988 m². Ing njero Musiyum Timor Timur ana omah Los Palos, kang dumadi saka bangunan utama lan sawetara bangunan pendukung. Bangunan utama iku dijenengi uma lautem utawa dagada, sawijining omah landasan kayu sing nduwé papat tiang telung meter saka lemah, wujude persegi panjang karo atap miring. Atapé dilapisi serat lontar, témboké digawe saka kayu, lan ana akèh jendhela kanggo mlebu cahya ing wayah awan. Wiwitane, balok utama digawe saka kayu besi, dene tiang-tiangé digawe saka kayu eucalyptus sing diiket nganggo tali rotan.

Struktur pendukung iku bangunan panggung kembar kanthi atap bunder lan tanpa tembok. Kaloro bangunan iki ngapit bangunan utama, sing digunakaké minangka balé pasamuan tradhisional, nanging ing Musiyum Timor Timur digunakaké minangka papan istirahat kanggo pengunjung.

Struktur pendukung liyane yaiku panggung sing digunakake kanggo pagelaran seni, sing bisa digunakake dening masyarakat kanggo acara-acara sing mbutuhake panggung lan pamirsa sing lungguh ing lantai dasar Uma Lautem.Nalika isih dadi paviliun regional, Musiyum Timor Timur nampani kunjungan saka Perdana Menteri India, Naelam Sanjiva Reddy, lan garwané tanggal 4 Desember 1981. Kanthi loman padha nandur wit beringin persahabatan.

 Rujukan 

Kategori:WikiNgamprog
Kategori:WikiNgamprog Banjarnegara
Kategori:WikiMaèn
Kategori:Musiyum ing Jakarta